नई दिल्ली।। बॉलीवुड ऐक्टर रितिक रोशन ने ऐक्ट्रेस कंगना रनौत के आरोपों का जवाब दिया है। रितिक ने कंगना के खिलाफ पुलिस में 29 पेज की शिकायत दर्ज कराई है। बता दें हाल ही में कंगना ने एक इंटरव्यू में रितिक पर कई सनसनीखेज आरोप लगाए थे। एक मीडिया हाउस ने रितिक रोशन की कंगना के खिलाफ दायर याचिका को सबके सामने रख दिया है। इस याचिका में रितिक ने आरोप लगाया है कि कंगना ने लंबे वक्त तक उनका पीछा किया। इसमें रितिक ने दावा किया है कि कंगना उनको सेक्सुअल मेल भेजा करती थीं। रितिक रोशन ने इस संदर्भ में अपने स्मार्टफोन और लैपटॉप भी पुलिस को सौंप दिए हैं। रितिक रोशन की तरफ से उनके कानूनी सलाहकार महेश जेठमलानी ने शिकायत फाइल कराई है